Neue Slowenische Kunst

Neue Slowenische Kunst (NSK) () ir mākslinieku kustība Slovēnijā, dibināta 1984. gadā Centrālslovēnijas ogļrūpniecības pilsētiņā Trbovļē. Tajā laikā Slovēnija ietilpa Dienvidslāvijā.

Kustības sastāvdaļas 
 IRWIN — gleznotāju grupa
 Jaunais kolektīvisms — grafiķu grupa
 Laibach — industriālās mūzikas grupa
 Noordung — teātra trupa
 Retrovision — video un filmas
 Tīrās un pielietojamās filozofijas departaments — filozofu grupa

Kustības pamatiezīmes 
1) NSK izmanto XX.gs totalitārisma režīmu formas un estētiku. Tas bieži izraisa skandālus un pārmetumus par grupas saistību ar neonacistiem. Piemēram, 1987.gadā izraisījās skandāls, jo NSK uzvarēja konkursā par Dienvidslāvu Jaunatnes dienas plakātu. NSK bija izmantojuši nacistu mākslinieka Riharda Kleina gleznojumu nomainot nacistu karogu ar Dienvidslāvijas karogu, bet nacistu ērgli ar balodi — miera simbolu.

2) Mākslinieki neparaksta savus darbus, visi darbi ir tiek uzskatīti par kolektīvi veidotiem, tā uzsverot totalitārisma antiindividuālo būtību.

3) Kustība ir politiski aktīva.

NSK valsts 
Kopš 1991. gada NSK deklarē sevi par valsti. Kustība izsniedz pases, izrāda savus darbus NSK vēstniecībās (NSK uztur vēstniecības Florencē, Itālijā un Umagā, Horvātijā). Izlaiž pastmarkas.

Ārējās saites 
 Apraksts par NSK ideoloģiju (angliski)
 NSK valsts mājaslapa

Slovēnijas māksla
Postmodernisms